AJAKOHAST OTSE TAEVAST
Vaatate saadet "Ajakohast otse taevast"
ja täna tahame esitada üsna levinud küsimuse:
"Kas Jeesus tervendab kõiki haigeid?"
Kas Ta tahab tervendada? Teeb Ta seda?
On Ta eales kedagi tervendanud? Mis on Jumala tahe selle suhtes?
Sest paljud inimesed arvavad, et: mina saan, sina mitte.
Vahel inimesed saavad terveks, vahel mitte.
Et kõik sünnib nagunii Jumala tahte kohaselt.
No mina küll ei tahaks olla see, kes ilma jääb.
Ilmselgelt pole see kõige toredam. Eriti kui see veel pidevalt kordub.
Ja siis tekkib tunne, et mulle polegi seda ette nähtud.
Kuid enne teema juurde minekut on meil siin Steve Hill'i raamat.
Steve Hilli "Radikaalne kristlane". Väga hea raamat.
Steve Hill on meie väga hea sõber. Lähedane nii meile kui kogu Soomele.
Ta on tõesti käinud siin ja teinud palju head.
Paljud on saanud päästetud ja ka terveks.
Steve on ühes intervjuus öelnud, et Soome tulles tuleb ta kui koju.
Tema juured on ju siin.
Steve ise on vabanenud imeliselt uimastite tarbimisest
ja seetõttu teab, millest räägib.
See on väga praktiline raamat radikaalsusest
ja sellest, mida teha, mida mitte.
Ta ütleb oma raamatus, et kui keegi saab kristlaseks, siis ta muutub.
See pole niivõrd väline muutus,kuigi meist kiirgav rõõm hakkab ka silma.
Aga meie elu muutub.
Mitte niivõrd käskude-keeldude põhjal, kuivõrd seesmiselt.
Üks uus elu tahab tulla esile.
Ta kirjutab ka palju meie oma tahtest.
Kas me tahame eladada Jumala Sõna kohaselt ja teha selle järgi.
Seetõttu küsitakse ka siin pealkirjas, et:
"Oled sa radikaal? Erined sa laiast massist?"
See on üks hea küsimus.
Tasub ehk küsida endalt, kui palju mu naabrid või lähedased minust teavad?
Teavad nad üldse, mida kristlaseks olemine endast kujutab?
Või arvavad nad, et kuulud mingisse usulahku, käid teenistustel,
maksad kümnist, lõõritad laulda ja ei midagi enamat.
Samas usun siiski, et meie muutumine võib olla märgatav.
Ristiusk on kogu me elu, mitte vaid rüü, mille pühapeviti selga tõmbame.
Siin raamatus on mõned väga radikaalsed tõekspidamised.
"Otsi Jumalat vaatamata sellele, mida teised arvavad.
Sa sünnid siia ilma ja lahkud siit täiesti üksinda.
Ainuüksi sina ise vastutad oma vaimuliku elu eest."
Seega ära muretse liialt teiste arvamuse pärast.
"Intensiivne ja kõikeandev armastus Püha Vaimu ärkamise vastu
ei ole veel Jumala märk kutsest täisajaga teenistusse."
Radikaalne mõte seegi,
mille kohaselt mitte kõik pole kutsutud täisajaga teenistusse.
Küll aga oleme me kõik kutsutud teenima Jeesust.
"Jumala tõotused ei sõltu olukordadest. Tema Sõna kehtib neist hoolimata."
See on hea! Püüame ju tihti muuta olukordi Jumala jaoks sobivamaks.
Kuid Jumal ei vaja seda.
"Jumala ligiolu on kõik, mida vajame. Kõik muu kahvatub selle kõrval."
Radikaalne õpetus, mida saame siduda oma õpetusega tervenemisest.
Ehk siis: kas Jeesus tervendab kõik haiged?
Kui ma nüüd ütlen, et Ta teeb seda ja et see ongi Tema tahe, leidub
kindlasti keegi, kes tembeldaks mind selle eest fanaatikuks.
Olgu siinkohal öeldud, et mul poleks selle vastu midagi.
Vaadata Jumala ja inimeste peale pisut soojema pilgu ja avatud südamega.
Ehk siis: olgu meis pisut enam taevast ja veidi vähem maist.
Toeta TV7 saadete tootmist! Anneta Taevas TV7 kontole:
Swedbank 221048388411 SEB 10220109461019
Ühiste jõududega saame hakkama!
Jeesus ütles, et üks külvab ja teine lõikab.
Meie puhul võib öelda, et üks jutlustab ja teine varustab jutlustajat.
Iganädalaste saadete tegemine nõuab oma kulu.
Seetõttu on teil võimalik TV7 kaudu meid toetada!
Swedbank 221048388411 SEB 10220109461019
Nii et Jumal õnnistagu sind sinu abi ja toe eest. Aitäh!
Jumala Sõna lugedes-õpetades märkame, et seal on palju teemasid.
Räägime päästest ja tervisest; Püha Vaimu ristimisest ja vaimuandidest.
Jumala kaitsest ja paljust muustki.
Kõiki neid õpetusi käsitledes lähtume me Jumala ühtsest tõest.
Ehk me loeme ühe ja sama teema kohta erinevatest kohtadest,
lastes Jumala Sõnal endal selgitada oma Sõna.
Mistõttu me ei vaja ühtki teist alust, vaid peaksime paluma Jumalat,
et Ta valgustaks me südame silmad nägema seda,
mis on juba ilmutatud ja mis on selgesti mõistetav.
Ehk kui me siis küsime: "Kas Jeesus tervendab kõik haiged?"
ja vastame, et Ta tervandas kõik haiged.
Siis tekib kohe küsimus: on Ta vahepeal muutunud?
Sest tänapäeval ei toimi enam kõik päris nii nagu enne.
Ja siis tekkib küsimus: kas see tol ajal ikka oli päris nii?
Sest kui oli ja Jeesus tõesti tervendas kõik haiged,
ilmutades seeläbi Jumala olemust, võimet ja tahet;
Tema soovi ilmutada meile oma väge ja muuta me elu.
Uskudes, et see on Jumala tahe,
usume, et see oli tõsi nii tookord kui ka praegu.
Kui see aga pole tõsi tänapäeval, oleme kas algasjast valesti aru saanud
või oleme muutnud Jeesust. Kuid see läheb juba omadega metsa.
Ilmselgelt pole Jeesus muutunud!
Kõik, mida Ta õpetas, õpetab Ta täna. Mida Ta tegi, teeb Ta ka täna.
Seetõttu usun, et kristlastena oleme selles osas kõik ühel meelel.
Küsimus on vaid selles, kuidas me mõistame Jumala Sõna?
Anname siinkohal Jumala Sõnale endale võimaluse vastata,
kas Jeesus tervendab kõiki haigeid või mitte?
Me alustame Matteuse 8. peatükiga. Ava oma Piibel ja võta ka pliiats,
et soovi korral see koht alla joonida. Nii saab pilt palju selgemaks.
Ainult et siis võib juhtuda, et su pilk püsib vaid joonitud salmidel.
Siis on aeg osta uus Piibel!
Kuulsin kord ühest jutlustajast, kes ostab omale igal aastal uue Piibli.
Seda seetõttu, et vana on nii täis joonitud.
Kuid nüüd siis Matteuse 8:16: "Aga õhtu jõudes toodi Jeesuse
juurde palju kurjadest vaimudest vaevatuid."
Võib ju küsida, miks just õhtu jõudes? Miks meilgi on teenistused õhtuti?
Seetõttu, et inimesed tulevad töölt ja õhtud on Iisraelis vähem kuumad.
"ja ta ajas neist vaimud välja sõnaga ning tervendas kõik haiged."
No nii! Ta ajas Sõna abil kurjad vaimud välja ja tervendas kõik haiged.
Matteus oleks pidanud oma sõnadega veidi ettevaatlikum olema.
Ta oleks võinud ju lihtsalt öelda, et Jeesus tervendas haigeid.
Sellest oleks ju juba piisanud!
Siinkohal on oluline mõista, et me ei usu inimlikesse mõtetesse.
Usume, et Piibel on Jumala poolt antud. Tema poolt inspireeritud.
Tõsi küll, selles võib esineda teatud tõlkevigu ja inimlikke puudusi.
Kuid kui võrrelda erinevaid piiblitõlkeid,
olgu siis rootsi, inglise, hispaania või kreeka keeles,
siis võib näha, et kas sama jutt on ka teistes Piiblites.
Ehk siis me ei eelda midagi, vaid me näeme, kuidas Püha Vaim
on inspireerinud Matteust kirjutama, et Jeesus tervendas kõik haiged,
"et läheks täide, mida on räägitud prohvet Jesaja kaudu:
Ta on võtnud ära meie haigused ja kandnud meie tõved.”
Kuid meile ei piisa vaid sellest ühest kohast.
Seetõttu läheme Markuse evangeeliumisse.
Kes see Markus veel oli?
Lugedes Apostlite tegude rmt selgub, et Paulusel ja Barnabasel oli
esimesel misjonireisil kaasas noor mees nimega Johannes Markus.
Jõudes Aasiasse, jättis Markus nad maha ja pöördus tagasi koju.
Ta ehk mõistis, et ees on ränk teekond või valdas teda koduigatsus.
Kuid hiljem ta küpses ja sai suureks õnnistuseks paljudele.
Seetõttu on uurijad leidnud, et just tema kirjutas Markuse evangeeliumi.
Markus ei olnud küll kaasas Jeesuse tegemistega,
kuid ta liikus ühes Peetrusega, rajades kogudust Jeruusalemmas.
Ja Peetrus oli siis see, kes teda õpetas.
Seega Markus kirjutas üles kõik, mida kuulis ja ka ise uuris.
Ja ta ütleb Markuse 6:56: "Ja kuhu ta iganes tuli olgu
küladesse või linnadesse või asulatesse,
asetati haiged turgudele ja paluti Jeesust, et nad saaksid puudutada
kas või tema kuuepalistust, ja kes iganes teda puudutasid,
need paranesid."
Kes iganes ehk siis kõik!
Taaskord - Markus, võta rahulikumalt! Ega sa siin üle pinguta?
Sugugi mitte!
Sest temagi on Püha Vaimu võidmise all, pannes kirja kõik selle,
mida Peetrus on talle rääkinud.
Nii et ta ütleb:"ja kes iganes teda puudutasid, need paranesid."
Nüüd aga vaadakem Apostlite tegude raamatut. Kes selle kirjutas?
Selle kirjutas Luukas. Ühtaegu arst kui ka evangelist.
Siinkohal on oluline mõista,
et selles pole midagi halba, kui omad lisaks mõnda ametit.
Kui õpid alles midagi, siis lase aga käia, sest Jumal on ühes sinuga!
Ja kui sa üks päev oma ameti kätte saad, siis on hea teenida Issandat
ühe laiema teadmistepagasi ja arusaamadega.
Kuid nüüd Apostlite teod 10:38:
"kuidas Jeesus Naatsaretist, keda Jumal oli võidnud Püha Vaimu ja väega,
käis mööda maad head tehes ja parandades kõiki kuradi poolt
rõhutuid, sest Jumal oli temaga."
Ta tegi head ja parandas kõiki kuradi poolt rõhutuid.
Kõiki! Luukas mõistis, et Jeesus parandas kõiki vaevatuid.
Kuid nüüd tagasi Matteuse 12:15 juurde.
Siinkohal juba näeme, et meil on enam kirjakohti kui vaid üks või kaks.
Matteuse 12:15: "Aga kui Jeesus sai seda teada..."
Millest? Ta oli just tervendanud ühe kuivanud käega mehe hingamispäeval
ja variserid olid tohutult pahased.
Matteuse 12:14: "Aga variserid läksid välja
ning võtsid Jeesuse kohta vastu otsuse, et ta tuleb hukata."
Nad tahtsid hukata Jeesuse seetõttu, et Too oli ühe mehe tervendanud.
Ehk siis:"...kui Jeesus sai seda teada, eemaldus ta sealt.
Ja paljud läksid temaga kaasa, ja tema tegi nad kõik terveks."
Tõsi küll, Markuse 1:34 on öeldud: "Ja ta tervendas paljusid..."
Ehk siis mitte kõiki. Ja me võime küsida: miks nii?
Kuid meil on oluline mõista, et kui Jeesus tervendas kõiki,
siis see ei tähendanud kõiki Iisraelis elavaid inimesi,
vaid ka kõiki teisi, kes tulid Tema ligi ja soovisid puudutada Ta kuuepalistut.
Kuid mitte kõik ei teinud seda. Oli ka palju vastuseisjaid.
Variserid ja muud juhid, kes ei suutnud leppida Jeesuse tegudega.
Ehk siis need, kes tulid, said terveks. Kes aga ei tulnud, ei saanud.
Siinkohal on meil aga üks väike erand.
Markuse 6.ptk. on lugu Jeesuse tulekust kodulinna Naatsaretti.
Oled sa seal käinud? Mina olen. Hea on käia Iisraelis ja õnnistada neid.
Markuse 6:2:
"Ja kui tuli hingamispäev, hakkas Jeesus õpetama sünagoogis,
ja need paljud, kes seda kuulsid, olid vapustatud:"
Kust on temal pärit see kõik? Ja mis tarkus see on, mis talle on antud?
Ja sellised vägevad teod, mis tema käte läbi sünnivad?
"Eks tema ole see puusepp, Maarja poeg
ning Jaakobuse ja Joosese ja Juuda ja Siimona vend?
Ja eks tema õed ole siin meie juures? Ja nad said pahaseks ta peale."
Aga Jeesus ütles neile, et kusagil ei austata prohvetit
vähem kui ta oma kodukohas ja oma sugulaste juures ja oma majas.
"Ja ta ei saanud seal teha ühtegi vägevat tegu..."
Huvitav! Ta ei saanud seal teha ühtegi vägevat tegu!
Ehk siis: Jeesus ei tervenda kedagi vägisi!
Hoia alt! Ma tulen ja tervendan su, tahad või mitte!
See pole nii!
Meie mõtteviis on, et kui Jumal tahab tervendada, las Ta siis tervendab.
Ja kui ei taha, siis ei taha.
Olen kohanud inimesi, kes palvele tulles isegi ei tea, mida nad tahavad.
Seetõttu olen jätnud lausa palumata nende eest,
paludes neil esmalt asjad selgeks mõelda.
"Ja ta ei saanud seal teha ühtegi vägevat tegu
peale mõne põdeja tervendamise, kui ta oli pannud käed nende peale.
Ja ta pani imeks..."
Mida? "Ja ta pani imeks nende uskmatust."
Nad ei uskunud Teda, kuna pidasid Teda oma küla poisiks
ja arvasid Teda liigagi hästi tundvat.
Oli Ta ju olnud aastaid nende keskel, ilma teenistusse astumata.
Seega nad ei mõistnudki, et tegelikult on Jeesuse näol tegu kellegi enama
kui vaid oma küla Jeesusega.
"Ja Jeesus rändas läbi ümberkaudsed külad, õpetades inimesi."
Ehk siis siin oli erandolukord, kus Jeesus ei saanud midagi teha
ja me küsime, mida Ta siis tegi?
Ta rändas läbi ümberkaudsed linnad ja külad,
õpetades ja rajades alust.
Usu alust, mis tuleb Jumala Sõna õpetuse kaudu
ja mille Püha Vaim muudab elavaks.
See kasvatab inimese usku, et siin on midagi.
Jumal on meie ligi, teeb head ja tervendab kõik haiged.
Kui me mõtleme oma olukordade peale, siis me kahjuks ei saa öelda,
et Ta tuli ja tervendas kõik kuradi poolt vaevatud.
Ma ei saa öelda, et Ta tuli Tallinnasse ja tervendas kõik.
Me ei ole veel sellel tasemel. Me oleme madalamal tasemel.
Kuid mina usun, et võime olukorda muuta.
Seetõttu ongi vaja palju õpetada. Ja mitte õpetuse enda pärast,
vaid selleks, et inimeste usk saaks tugevalt rajatud nende südameisse.
Alati esineb hädaolukordi, kus Jumal teeb imelisi asju.
Nii armuandide, käte pealepanemise kui palvete kaudu.
Kuid tavaolukorras me võime ammutada seda tervendavat rooga
ja tunda end hästi.
Seetõttu me ei virise, vaid laome ühte alust, võttes vastu Jumala väe.
Olen ikka ja jälle õpetanud, et me ei tule Jumala ette vaid saama.
Me tuleme ennekõike Tema ligiollu,
Kes ainuüksi ei paku tervendavat leiba, vaid on ise see tervendav leib.
Kuid nüüd palvetame koos.
Tahan paluda, et usu vaim võiks tulla.
Ja et ka meie kogudustes ja usklike seas
nii õpetus usu vaimust kui Jumala Sõnast
võiks tulla esile just sellistena nagu nad on.
Ilma ühegi segava faktorita. Et need võiks üha enam tulla esile.
Ja et Jumal ise annaks meile tarkust ja tunnetust sellest,
mis on õige ja mis mitte.
Nii et kallis sõber - siruta oma käsi välja seal, kus praegu oled.
Tahame paluda, et õnnistuse kindlus võiks võtta maad Jeesuse nimel.
Issand me täname Sind Sinu elava ja võimsa Sõna eest.
Sõna eest, mis on igavene, muutumatu ning saadab korda imesid.
Jeesus, me mõistame, et ei ole veel jõudnud sinna, kus Sina olid.
Me ei ole veel sellel tasemel.
Kuid me usume, et Sa pole muutunud.
Me usume, et Sa tegid kõike, millest Piibel räägib.
Me usume, et Sina oled tõeline peegeldus sellest,
millest meilgi on õigus osa saada.
Issand, me palume oma maa pärast.
Oma õpetajate ja jutlustajate pärast ja piiskoppide ja pastorite pärast.
Issand me täname, et Sina äratad igas kõnelejas ühe sügava igatsuse
õpetada süvitsi ja õigesti Sinu Sõna.
Et see ei seguneks inimlike arusaamadega,
vaid et nad paluks Püha Vaimu valgust ja väge oma õpetuse üle.
Ja mis iganes see ka maksma ei läheks -
me tahame jagada inimestele eluleiba.
Et see, kes elab selle sugupõlve seas, võiks süüa, kogeda ja elada hästi.
Tänu Jeesus! Ole meie pääste ja Päästja.
Kallis sõber, vaata meid igal nädalal.
Sest Jumal on tegemas midagi head ja Ta teeb seda sullegi.
Kõike head! - Kohtumiseni!
Tõlge: Anne-Ly Raukas